Marli van Breda se regspan oorweeg regstappe teen Jaap Rabie, skrywer van die boek Die De Zalze moorde – die storie agter die storie – en sy uitgewer.
Rabie het sy boek einde Oktober gepubliseer en in ’n eksklusiewe onderhoud aan Netwerk24 gesê: “Die saak is wat my betref klaar,” oor waarom hy die boek voor die einde van die hofsaak gepubliseer het.
Buikman sê nie net het Rabie die hofbevel van die hooggeregshof in Kaapstad verontagsaam deur foto’s van Marli in die boek te publiseer nie, maar hy het “sensitiewe en aanstootlike inligting, wat as feite gestel is” gepubliseer.
Rabie het Woensdagoggend in ’n WhatsApp-boodskap gesê hy wil nie kommentaar oor die jongste verwikkelinge lewer nie.